การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

**การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566** เป็นการเลือกตั้งทั่วไปในประเทศไทยครั้งที่ 27 จัดขึ้นเมื่อวันที่ 14 พฤษภาคม พ.ศ. 2566 หลังจากที่มีการยุบสภาผู้แทนราษฎรไทยชุดที่ 25 เมื่อวันที่ 20 มีนาคม พ.ศ. 2566 ภายหลังการเลือกตั้งปรากฎว่าประเทศไทยไม่สามารถมีนายกรัฐมนตรี​ได้ โดยประธานรัฐสภากล่าวว่าการโหวตเลือกนายกรัฐมนตรี​อาจจะมีอีกครั้งในวันที่ 22 สิงหาคม พ.ศ. 2566 ซึ่งครบ 100 วันหลังเลือกตั้ง ส่งผลให้การเลือกตั้งครั้งนี้เป็นการเลือกตั้งที่ประเทศไทยรอนายกรัฐมนตรีเป็นระยะเวลานานเป็นอันดับที่สองนับตั้งแต่มีการเลือกตั้งในประเทศ 

คณะกรรมการการเลือกตั้งแถลงผลอย่างไม่เป็นทางการเมื่อวันที่ 15 พฤษภาคม พ.ศ.2566 ผลปรากฏว่า พรรคก้าวไกลได้ที่นั่งในสภาผู้แทนราษฎรมากที่สุด ส่วนพรรคเพื่อไทยได้ที่นั่งรองลงมา การเลือกตั้งครั้งนี้มีผู้มาใช้สิทธิ์มากถึงร้อยละ 75.71 ทำลายสถิติของการเลือกตั้งเมื่อปี 2554 ที่มีผู้มาใช้สิทธิ์ร้อยละ 75.03 การเลือกตั้งครั้งนี้นับเป็นการเลือกตั้งที่หาเสียงโดยพูดเรื่องเงินมากที่สุดครั้งหนึ่ง หลายพรรคเสนอจำนวนเงินเป็นตัวเลข การหาเสียงในป้ายหาเสียงมีแต่จำนวนเงิน อาทิ บำนาญผู้สูงอายุ 3,000 บาทต่อเดือน และโครงการเติมเงินผ่านกระเป๋าเงินดิจิทัล 10,000 บาท สำหรับใช้จ่ายในพื้นที่ที่กำหนด

## เบื้องหลัง

หลังจากเกิดวิกฤตการณ์ทางการเมือง กองทัพได้ก่อการรัฐประหารในวันที่ 22 พฤษภาคม พ.ศ. 2557 เพื่อขับไล่รัฐบาลรักษาการพลเรือน คณะนายทหารที่รู้จักกันในชื่อคณะรักษาความสงบแห่งชาติ ขึ้นสู่อำนาจภายใต้การนำของพลเอกประยุทธ์ จันทร์โอชา ในฐานะนายกรัฐมนตรี ในปี พ.ศ. 2559 คณะรักษาความสงบแห่งชาติได้ร่างรัฐธรรมนูญฉบับใหม่เสร็จสิ้นและจัดให้มีการออกเสียงประชามติเพื่อรับรองร่างรัฐธรรมนูญ พวกเขาห้ามวิจารณ์ร่างรัฐธรรมนูญและห้ามติดตามผลประชามติ นักเคลื่อนไหวต่อต้านร่างรัฐธรรมนูญถูกจับกุม ควบคุมตัว และดำเนินคดีในศาลทหาร ขณะที่ผู้ออกมาแสดงเจตนาคัดค้านร่างรัฐธรรมนูญก็ถูกรัฐบาลทหารจับกุมและดำเนินคดีเช่นกัน

ในปี พ.ศ. 2562 หลังจากเกิดความล่าช้าหลายครั้ง ในที่สุดรัฐบาลทหารก็จัดการเลือกตั้งทั่วไปในวันอาทิตย์ที่ 24 มีนาคม การเลือกตั้งครั้งนี้ถูกมองว่าพลเอกประยุทธ์มีข้อได้เปรียบ เนื่องจากวุฒิสภามาจากการแต่งตั้งทั้งหมดโดยรัฐบาลทหารและการแบ่งเขตเลือกตั้งใหม่ในช่วงนาทีสุดท้าย

พลเอกประยุทธ์เริ่มดำรงตำแหน่งนายกรัฐมนตรีสมัยที่ 2 เมื่อวันที่ 9 มิถุนายน พ.ศ. 2562 ตามรัฐธรรมนูญฉบับปัจจุบัน นายกรัฐมนตรีสามารถดำรงตำแหน่งได้เพียง 8 ปีเท่านั้น อย่างไรก็ตาม การสิ้นสุดวาระนายกรัฐมนตรีของพลเอกประยุทธ์ ยังคงเป็นที่ถกเถียงกันอยู่ เนื่องจากมีการตีความมากมายเกี่ยวกับการเริ่มดำรงตำแหน่งนายกรัฐมนตรี เมื่อวันที่ 30 กันยายน พ.ศ. 2565 ศาลรัฐธรรมนูญได้มีคำพิพากษาให้วาระการดำรงตำแหน่งของพลเอกประยุทธ์เริ่มในปี พ.ศ. 2560 ตามรัฐธรรมนูญฉบับใหม่ หมายความว่าเขาอาจดำรงตำแหน่งนายกรัฐมนตรีจนถึงปี พ.ศ. 2568 หากเขาได้รับเลือกจากรัฐสภาอีกครั้ง

ปลายปี พ.ศ. 2565 เกิดการแตกแยกในพรรคพลังประชารัฐระหว่างพลเอกประยุทธ์กับรองนายกรัฐมนตรีและหัวหน้าพรรคพลังประชารัฐซึ่งเป็นรุ่นพี่ที่สนิทคือ พลเอกประวิตร วงษ์สุวรรณ หลังจากที่พลเอกประวิตรแสดงจุดยืนต่อพรรคเพื่อไทยซึ่งเป็นพรรคฝ่ายค้าน ต่อมาในเดือนธันวาคม พ.ศ. 2565 พลเอกประยุทธ์ได้ประกาศความสนใจที่จะสมัครเป็นสมาชิกพรรครวมไทยสร้างชาติ และสมัครเป็นสมาชิกแบบตลอดชีพของพรรคดังกล่าวในเดือนถัดมา มีการคาดหมายว่าเขาจะเป็นผู้สมัครชิงตำแหน่งนายกรัฐมนตรีคนเดียวของพรรครวมไทยสร้างชาติ ด้านพรรคภูมิใจไทย มีผู้ดำรงตำแหน่ง ส.ส. ทั้งฝ่ายรัฐบาลและฝ่ายค้านบางส่วน รวมถึงนักการเมืองอีกจำนวนหนึ่ง ได้ลาออกจากพรรคเดิมที่ตัวเองสังกัดไปร่วมงานกับพรรคภูมิใจไทย เพื่อเพิ่มโอกาสชนะในการเลือกตั้งครั้งนี้

### ระบบเลือกตั้ง
รัฐธรรมนูญแห่งราชอาณาจักรไทย พุทธศักราช 2560 ระบุว่า สมาชิกสภาผู้แทนราษฎรจำนวน 500 คนจะได้รับเลือกโดยใช้ระบบเลือกตั้งแบบจัดสรรปันส่วนผสม ผู้มีสิทธิเลือกตั้งจะลงคะแนนเสียงด้วยบัตรใบเดียว เพื่อเลือก ส.ส. 350 ที่นั่งจากเขตเลือกตั้ง และอีก 150 ที่นั่งจะเป็นการจัดสรรตามคะแนนของพรรคการเมืองทั้งประเทศ หลังการเลือกตั้ง สภาผู้แทนราษฎร 500 ที่นั่ง จะลงคะแนนเลือกนายกรัฐมนตรีในการประชุมร่วมกับวุฒิสภาอีก 250 ที่นั่ง วุฒิสภาที่มาจากการแต่งตั้งโดยคสช. จะอยู่ในวาระจนถึงปี 2567 จึงคาดว่าสมาชิกวุฒิสภาจะมีอิทธิพลต่อการเลือกตั้งครั้งนี้เช่นกัน

เมื่อวันที่ 10 กันยายน พ.ศ. 2564 ในการประชุมร่วมกันของรัฐสภา ได้มีการลงคะแนนเสียง 472 ต่อ 33 เสียง (งดออกเสียง 187 เสียง) เพื่อกลับมาใช้การลงคะแนนระบบคู่ขนานที่เคยใช้เมื่อช่วงก่อนปี 2560 ในระบบนี้ จะมี ส.ส. 400 ที่นั่งที่มาจากการเลือกตั้งแบบแบ่งเขต และลดจำนวน ส.ส.แบบบัญชีรายชื่อลงเหลือ 100 ที่นั่ง จากเดิม 150 ที่นั่ง ผู้มีสิทธิ์เลือกตั้งจะต้องลงคะแนนโดยใช้บัตรเลือกตั้ง 2 ใบ เพื่อเลือก ส.ส. แบบแบ่งเขตและพรรคการเมืองที่ตนต้องการ ต่างจากระบบก่อนหน้าที่ผู้มีสิทธิ์แต่ละคนลงคะแนนเสียงเพียงครั้งเดียวเพื่อเลือก ส.ส. ทั้งแบบแบ่งเขตและแบบบัญชีรายชื่อ อย่างไรก็ตาม การเปลี่ยนแปลงนี้ถูกวิพากษ์วิจารณ์โดยพรรคการเมืองขนาดเล็ก เนื่องจากระบบนี้จะทำให้พรรคดังกล่าวได้ที่นั่งในสภายากขึ้น การเปลี่ยนแปลงนี้น่าจะเป็นประโยชน์ต่อพรรคพลังประชารัฐ และพรรคเพื่อไทยที่เป็นฝ่ายค้าน

ในช่วง พ.ศ. 2565 มีการถกเถียงว่าจะใช้สูตรคำนวณ ส.ส. บัญชีรายชื่อแบบใดระหว่าง "สูตรหาร 100" กับ "สูตรหาร 500" ซึ่งถ้าใช้สูตรหาร 500 จะทำให้เกิดที่นั่งส่วนเกิน (Overhanging seat) แบบเดียวกับในการเลือกตั้งทั่วไปปี 2562 และทำให้คะแนนเสียงพึงมีของ ส.ส. 1 ที่นั่งต่ำลง ซึ่งเอื้อต่อการตีความให้พรรคเล็กได้ประโยชน์ อย่างไรก็ตาม ในเดือนสิงหาคม 2565 มีการใช้กลยุทธ์ไม่มาประชุมจนสภาขาดองค์ประชุม ทำให้การพิจารณาแก้ไขเป็นสูตรหาร 500 ต้องตกไป และกลับไปใช้สูตรหาร 100 โดยปริยาย

จากการเปลี่ยนระบบเลือกตั้งดังกล่าว ทำให้พรรคขนาดเล็กเสียเปรียบในสนามเลือกตั้ง จึงนำไปสู่การเจรจาควบรวมพรรค และจัดตั้งพันธมิตรทางการเมืองของพรรคขนาดเล็กต่าง ๆ ได้แก่ การควบรวมพรรคชาติพัฒนาและพรรคกล้าเป็นพรรคชาติพัฒนากล้า, การจับมือระหว่างพรรคไทยสร้างไทยและพรรคสร้างอนาคตไทย รวมไปถึงเกิดการย้ายพรรคของนักการเมือง ซึ่งส่วนใหญ่เป็นการย้ายเข้าพรรคภูมิใจไทย นอกจากนี้ยังมีการคาดการณ์ว่าการใช้เงินซื้อตัวผู้สมัคร ส.ส. และระบบ "บ้านใหญ่" หรือตระกูลที่มีอิทธิพลทางการเมืองในท้องถิ่นจะกลับมามีบทบาท

เดือนมกราคม 2566 มีการผ่านกฎหมายเลือกตั้ง 2 ฉบับ คือ พระราชบัญญัติประกอบรัฐธรรมนูญว่าด้วยการเลือกตั้ง สมาชิกสภาผู้แทนราษฏร พ.ศ. 2566 และ พ.ร.บ.ประกอบรัฐธรรมนูญว่าด้วยพรรคการเมือง (ฉบับที่ 2) พ.ศ. 2566  สาระสำคัญของ พระราชบัญญัติฉบับนี้กำหนดให้เลือกสมาชิกสภาผู้แทนราษฎร (ส.ส.) แบบแบ่งเขตเลือกตั้งจำนวน 400 คน และแบบบัญชีรายชื่อ 100 คน มีผลบังคับตั้งแต่วันที่ 29 มกราคม 2566 ซึ่งรัฐบาลจะยุบสภาทันทีเลยก็ได้ หรืออยู่ครบวาระซึ่งจะครบเทอมในวันที่ 24 มีนาคม 2566 ไม่ว่าจะวิธีการใด คณะกรรมการการเลือกตั้ง (กกต.) ต้องจัดให้มีระยะเวลาสำหรับเตรียมการเลือกตั้งประมาณ 45 วัน (พิจารณารูปแบบแบ่งเขต 25 วัน, คัดสรรผู้สมัคร สมาชิกสภาผู้แทนราษฎร 20 วัน)

### การเปลี่ยนแปลงเขตเลือกตั้ง
หลังจากที่มีการแก้ไขรัฐธรรมนูญโดยปรับสัดส่วนจำนวน ส.ส. แบบแบ่งเขตเป็น 400 เขต เพิ่มขึ้นจากการเลือกตั้งครั้งก่อนหน้าที่มี 350 เขต เมื่อวันที่ 1 กุมภาพันธ์ 2565 คณะกรรมการการเลือกตั้งได้มีการส่งหนังสือด่วนถึงผู้อำนวยการการเลือกตั้งประจำจังหวัดต่าง ๆ และกรุงเทพมหานคร ให้สำนักงานคณะกรรมการการเลือกตั้งในแต่ละพื้นที่เตรียมแบ่งเขตเลือกตั้งไว้เป็นการล่วงหน้าอย่างน้อย 3 รูปแบบ 

ในกุมภาพันธ์ 2566 กกต. ออกประกาศ เรื่อง จำนวนสมาชิกสภาผู้แทนราษฎรแบบแบ่งเขตเลือกตั้งและเขตเลือกตั้งของแต่ละจังหวัด กำหนดให้คำนวณจำนวนราษฎรเฉลี่ย 165,226 คนต่อ ส.ส. 1 คน โดยใช้ข้อมูลจำนวนราษฎรทั่วราชอาณาจักรตามหลักฐานการทะเบียนราษฎร์ ณ วันที่ 31 ธันวาคม พ.ศ. 2565 เป็นฐานในการคำนวณ พร้อมทั้งระบุจำนวนสมาชิกสภาผู้แทนราษฎรแบบแบ่งเขตเลือกตั้งที่พึงมีในแต่ละพื้นที่ โดยแบ่งเป็นรายจังหวัดดังนี้

อย่างไรก็ตาม จำนวน ส.ส. เขตที่พึงมีในแต่ละจังหวัด ที่ กกต. เคยประกาศไว้เมื่อกุมภาพันธ์ 2566 มีการนับรวมบุคคลต่างด้าวมาใช้เป็นฐานในการคำนวณ ต่อมา 3 มีนาคม 2566 ศาลรัฐธรรมนูญมีมติไม่ให้นำผู้ที่ไม่ได้มีสัญชาติไทยมาร่วมเป็นฐานในการคำนวณ กกต. จึงได้มีการพิจารณาแบ่งเขตเลือกตั้งใหม่ให้เป็นตามคำวินิจฉัยของศาล และในวันเดียวกัน ก็ออกประกาศเปลี่ยนแปลงจำนวนเขตเลือกตั้งพึงมีของแต่ละจังหวัด โดย นครศรีธรรมราช, อุดรธานี, ลพบุรี และปัตตานี มี ส.ส. เพิ่มขึ้นจังหวัดละ 1 คน ขณะที่ เชียงใหม่, เชียงราย, ตาก และสมุทรสาคร มี ส.ส. ลดลงจังหวัดละ 1 คน และค่าเฉลี่ยประชากรต่อ ส.ส. เขต 1 คนลดลงเหลือ 162,766 คน

จำนวนสมาชิกสภาผู้แทนราษฎรแบบแบ่งเขตเลือกตั้งที่พึงมีในแต่ละพื้นที่ หลังคำวินิจฉัยของศาลรัฐธรรมนูญ 3 มีนาคม 2566 มีดังนี้

## การย้ายสังกัดพรรคการเมือง

### [[พรรคเพื่อไทย]] (38)

ย้ายไปพรรคก้าวไกล
# พงศ์พันธ์ ยอดเมืองเจริญ อดีตผู้สมัคร สส.กรุงเทพมหานคร

ย้ายไปพรรคภูมิใจไทย

# ประเดิมชัย บุญช่วยเหลือ อดีต สส.กรุงเทพมหานคร
# นิยม ช่างพินิจ อดีต สส.พิษณุโลก
# นพ ชีวานันท์ อดีต สส.พระนครศรีอยุธยา
# สุชาติ ภิญโญ อดีต สส.นครราชสีมา
# รังสรรค์ วันไชยธนวงศ์ อดีต สส.เชียงราย
# นคร มาฉิม อดีต สส.พิษณุโลก
# จักรพรรดิ ไชยสาส์น อดีต สส.อุดรธานี
# ธีระ ไตรสรณกุล อดีต สส.ศรีสะเกษ
# ปวีณ แซ่จึง อดีต สส.ศรีสะเกษ
# ผ่องศรี แซ่จึง อดีต สส.ศรีสะเกษ
# วุฒิชัย กิตติธเนศวร อดีต สส.นครนายก
# สามารถ แก้วมีชัย อดีต สส.เชียงราย
# ประดิษฐ์ ภัทรประสิทธิ์ อดีตรัฐมนตรีช่วยว่าการกระทรวงการคลัง
# วินัย ภัทรประสิทธิ์ อดีต สส.พิจิตร
# วันชัย เจริญนนทสิทธิ์ อดีต สส.นนทบุรี
# พรชัย ศรีสุริยันโยธิน อดีต สส.บุรีรัมย์

ย้ายไปพรรคพลังประชารัฐ

# องอาจ วงษ์ประยูร อดีต สส.สระบุรี
# บัลลังก์ อรรณนพพร อดีต สส.ขอนแก่น
# ประกิจ พลเดช อดีต สส.บุรีรัมย์

ย้ายไปพรรคไทยสร้างไทย

# คุณหญิง สุดารัตน์ เกยุราพันธุ์ อดีตรัฐมนตรีหลายกระทรวง
# ศิธา ทิวารี อดีต สส.กรุงเทพมหานคร
# อนุดิษฐ์ นาครทรรพ อดีต สส.กรุงเทพมหานคร
# การุณ โหสกุล อดีต สส.กรุงเทพมหานคร
# ชวลิต วิชยสุทธิ์ อดีต สส.นครพนม
# ณัฐวุฒิ กองจันทร์ดี อดีต สส.หนองบัวลำภู
# เจริญ จรรย์โกมล อดีต สส.ชัยภูมิ
# สุรสาล ผาสุข อดีต สส.สิงห์บุรี

ย้ายไปพรรคเสรีรวมไทย

# มังกร ยนต์ตระกูล อดีต สส.ร้อยเอ็ด

ย้ายไปพรรครวมไทยสร้างชาติ

# พิชัย เกียรติวินัยสกุล อดีต สส.ลพบุรี
# ไพโรจน์ ตันบรรจง อดีต สส.พะเยา
# ธนิก มาสีพิทักษ์ อดีต สส.ขอนแก่น
# สมชอบ นิติพจน์ อดีตนายกองค์การบริหารส่วนจังหวัดนครพนม
# กุสุมาลวตี ศิริโกมุท อดีต สส.มหาสารคาม
# จิรวุฒิ สิงห์โตทอง อดีตผู้สมัคร สส.ชลบุรี

ย้ายไปพรรคชาติไทยพัฒนา

# สุรสิทธิ์ เจียมวิจักษณ์ อดีต สส.เชียงราย

ย้ายไปพรรคประชาธิปัตย์

# ประชาธิปไตย คำสิงห์นอก อดีต สส.นครราชสีมา
ย้ายไปพรรคเพื่อชาติ

# ร้อยตำรวจเอก นิติภูมิธณัฐ มิ่งรุจิราลัย อดีต สส.บัญชีรายชื่อ

### '''[[พรรคพลังประชารัฐ]]''' (96)
ย้ายไปพรรคเพื่อไทย

# สุชาติ ตันเจริญ รองประธานสภาผู้แทนราษฎร คนที่ 1
# สุริยะ จึงรุ่งเรืองกิจ อดีตรัฐมนตรีว่าการกระทรวงอุตสาหกรรม
# สมศักดิ์ เทพสุทิน อดีตรัฐมนตรีว่าการกระทรวงยุติธรรม
# สรวุฒิ เนื่องจำนงค์ สส.ชลบุรี
# กานต์กนิษฐ์ แห้วสันตติ สส.กรุงเทพมหานคร
# เชิงชาย ชาลีรินทร์ สส.ชัยภูมิ
# พรรณสิริ กุลนาถศิริ อดีต สส.สุโขทัย
# ชูศักดิ์ คีรีมาศทอง อดีต สส.สุโขทัย
# จักรวาล ชัยวิรัตน์นุกูล อดีต สส.สุโขทัย
# กฤชนนท์ อัยยปัญญา อดีตผู้สมัคร สส.กรุงเทพมหานคร
# ภูดิศ อินทร์สุวรรณ์ อดีต สส.พิจิตร
# แสนคม อนามพงษ์ อดีตผู้สมัคร สส.จันทบุรี
# ชะวรลัทธิ์ ชินธรรมมิตร อดีต สส.ราชบุรี
# สุรสิทธิ์ นิธิวุฒิวรรักษ์ อดีต สส.บัญชีรายชื่อ
# วารุจ ศิริวัฒน์ อดีต สส.อุตรดิตถ์
# พงศ์กวิน จึงรุ่งเรืองกิจ อดีตผู้สมัคร สส.บัญชีรายชื่อ

ย้ายไปพรรคภูมิใจไทย

# สัมฤทธิ์ แทนทรัพย์ อดีต สส.ชัยภูมิ
# เชิดศักดิ์ โภคกุลกานนท์ อดีตผู้สมัครสส. อุบลราชธานี
# สุพล ฟองงาม อดีต สส. อุบลราชธานี
# โยธากาญจน์ ฟองงาม อดีตผู้สมัคร สส.อุบลราชธานี
# สุทธิชัย จรูญเนตร อดีต สส.อุบลราชธานี
# ตวงทิพย์ จินตะเวช อดีตผู้สมัคร สส.อุบลราชธานี
# ภิญโญ นิโรจน์ อดีต สส.นครสวรรค์
# วีระกร คำประกอบ อดีต สส.นครสวรรค์
# พุทธิพงษ์ ปุณณกันต์ อดีตรัฐมนตรีว่าการกระทรวงดิจิตอลเพื่อเศรษฐกิจและสังคม
# พัชรินทร์ ซำศิริพงษ์ อดีต สส.กรุงเทพมหานคร
# ภาดาท์ วรกานนท์ อดีต สส.กรุงเทพมหานคร
# กรณิศ งามสุคนธ์รัตนา อดีต สส.กรุงเทพมหานคร
# กษิดิ์เดช ชุติมันต์ อดีต สส.กรุงเทพมหานคร
# จักรพันธ์ พรนิมิตร อดีต สส.กรุงเทพมหานคร
# พิกิฏ ศรีชนะ อดีต สส.ยโสธร
# ธวัชชัย อนามพงษ์ อดีต สส.จันทบุรี
# เจริญ เรี่ยวแรง อดีต สส.นนทบุรี
# ฉลอง เรี่ยวแรง อดีต สส.นนทบุรี
# ประทวน สุทธิอำนวยเดช อดีต สส.ลพบุรี
# พลเอก สมชาย วิษณุวงศ์ อดีต สส.กาญจนบุรี
# สมเกียรติ วอนเพียร อดีต สส.กาญจนบุรี
# ธรรมวิชญ์ โพธิพิพิธ อดีต สส.กาญจนบุรี
# อัฏฐพล โพธิพิพิธ อดีต สส.กาญจนบุรี
# กฤษณ์ แก้วอยู่ อดีต สส.เพชรบุรี
# สุชาติ อุสาหะ อดีต สส.เพชรบุรี
# ปฐมพงศ์ สูญจันทร์ อดีต สส.นครปฐม
# มณเฑียร สงฆ์ประชา อดีต สส.ชัยนาท
# เวียง วรเชษฐ์ อดีต สส.ร้อยเอ็ด
# เอกสิทธิ์ คุณานันทกุล อดีต สส.บัญชีรายชื่อ
# อลงกต มณีกาศ อดีต สส.นครพนม
# ชูกัน กุลวงษา อดีต สส.นครพนม
# วันชัย บุษบา อดีต สส.เลย
# ปารีณา ไกรคุปต์ อดีต สส.ราชบุรี (ส่งพี่ชายลงสมัครแทน)
# ยศศักดิ์ ชีววิญญู อดีต สส.ราชบุรี
# บุญจง วงศ์ไตรรัตน์ อดีต สส.นครราชสีมา
# องอาจ ปัญญาชาติรักษ์ อดีต สส.บัญชีรายชื่อ
# ผกามาศ เจริญพันธ์ อดีตผู้สมัคร สส.สุรินทร์

ย้ายไปพรรครวมไทยสร้างชาติ

# กุลวลี นพอมรบดี อดีต สส.ราชบุรี
# ชัยวัฒน์ เป้าเปี่ยมทรัพย์ อดีต สส.ฉะเชิงเทรา
# ฐิติภัสร์ โชติเดชาชัยอนันต์ อดีต สส.กรุงเทพมหานคร
# พันตำรวจตรี ฐนภัทร กิตติวงศา อดีต สส.จันทบุรี
# ธนกร วังบุญคงชนะ อดีต สส.บัญชีรายชื่อ
# นิโรธ สุนทรเลขา อดีต สส.นครสวรรค์
# ประสิทธิ์ มะหะหมัด อดีต สส.กรุงเทพมหานคร
# พยม พรหมเพชร อดีต สส.สงขลา
# พิชชารัตน์ เลาหพงศ์ชนะ อดีต สส.บัญชีรายชื่อ
# ไพลิน เทียนสุวรรณ อดีต สส.สมุทรปราการ
# ภาคิน สมมิตรธนกุล อดีต สส.บัญชีรายชื่อ
# มานัส อ่อนอ้าย อดีต สส.พิษณุโลก
# รณเทพ อนุวัฒน์ อดีต สส.ชลบุรี
# วัชระ ยาวอฮาซัน อดีต สส.นราธิวาส
# ศาสตรา ศรีปาน อดีต สส.สงขลา
# สมบัติ อำนาคะ อดีต สส.สระบุรี
# สมพงษ์ โสภณ อดีต สส.ระยอง
# สัญญา นิลสุพรรณ อดีต สส.นครสวรรค์
# สาธิต อุ๋ยตระกูล อดีต สส.เพชรบุรี
# สุชาติ ชมกลิ่น อดีตรัฐมนตรีว่าการกระทรวงแรงงาน
# สายัณห์ ยุติธรรม อดีต สส.นครศรีธรรมราช
# สุรชาติ ศรีบุศกร อดีต สส.พิจิตร
# อนุชา นาคาศัย อดีตรัฐมนตรีประจำสำนักนายกรัฐมนตรี
# ร้อยตำรวจเอก อรุณ สวัสดี อดีต สส.สงขลา
# วัฒนา สิทธิวัง อดีต สส.ลำปาง (ถูกใบเหลืองจากการเลือกตั้งซ่อม)
# สันติ ตันสุหัช อดีต สส.เชียงใหม่
# ปรีชา เร่งสมบูรณ์สุข อดีต สส.เลย
# เปล่งมณี เร่งสมบูรณ์สุข อดีต สส.เลย
# ธีระทัศน์ เตียวเจริญโสภา อดีต สส.สุรินทร์ (เสียชีวิต)
# จำลอง ครุฑขุนทด อดีต สส.นครราชสีมา
# ทิพานัน ศิริชนะ อดีตรองโฆษกประจำสำนักนายกรัฐมนตรี

ย้ายไปพรรคประชาธิปัตย์

# วทันยา บุนนาค อดีต สส.บัญชีรายชื่อ
# บุญเลิศ ครุฑขุนทด อดีต สส.นครราชสีมา
# ทวีศักดิ์ ประทุมลี อดีตผู้สมัคร สส.มุกดาหาร
# ยุคล ชนะวัฒน์ปัญญา อดีต สส.จันทบุรี
# สุวัฒน์ ม่วงศิริ อดีต สส.กรุงเทพมหานคร

ย้ายไปพรรคไทยสร้างไทย

# ชัชวาล แพทยาไทย อดีตผู้สมัคร สส.ร้อยเอ็ด
# อดุลย์ นิลเปรม อดีต สส.อุบลราชธานี
# นิพนธ์ ศรีธเรศ อดีต สส.กาฬสินธุ์
# บัวสอน ประชามอญ อดีต สส.เชียงราย
# รำพูล ตันติวณิชชานนท์ อดีตผู้สมัคร สส. อุบลราชธานี

ย้ายไปพรรคชาติพัฒนากล้า

# พรศักดิ์ เปี่ยมคล้า อดีต สส.นครปฐม

ย้ายไปพรรครวมแผ่นดิน

# รณฤทธิชัย คานเขต อดีต สส.ยโสธร

### [[พรรคประชาธิปัตย์]] (52)
ย้ายไปพรรคภูมิใจไทย

# แนน บุณย์ธิดา สมชัย อดีต สส. อุบลราชธานี
# เฉลิมลักษณ์ เก็บทรัพย์ อดีต สส.บัญชีรายชื่อ
# สุชาดา แทนทรัพย์ อดีตผู้สมัคร สส.บัญชีรายชื่อ
# ปารเมศ โพธารากุล อดีต สส.กาญจนบุรี
# พงศ์เวช เวชชาชีวะ อดีต สส.จันทบุรี (ส่งภรรยาลงสมัครแทน)
# พีระเดช ศิริวันสาณฑ์ อดีต สส.นครสวรรค์
# ไพร พัฒโน อดีต สส.สงขลา

ย้ายไปพรรคพลังประชารัฐ

# ชัยทิพย์ กมลพันธ์ทิพย์ อดีต สส.ราชบุรี
# ศรีสมร รัศมีฤกษ์เศรษฐ์ อดีต สส.บัญชีรายชื่อ
# อันวาร์ สาและ อดีต สส.ปัตตานี
# อภิชัย เตชะอุบล อดีต สส.บัญชีรายชื่อ
# นิพิฏฐ์ อินทรสมบัติ อดีต สส.พัทลุง
# เกียรติศักดิ์ ส่องแสง อดีต สส.ปทุมธานี
# รำรี มามะ อดีต สส.นราธิวาส
# จำลอง ภูนวนทา สส.กาฬสินธุ์

ย้ายไปพรรคเพื่อไทย

# พิมพ์พิชชา ชัยศุภกิจเจริญ (ปานทิพย์ ศุภกิจเจริญ) อดีตผู้สมัคร สส.พิษณุโลก
# วิชัย ล้ำสุทธิ อดีต สส.ระยอง
# รัฐพงษ์ ระหงษ์ อดีตผู้สมัคร สส.กรุงเทพมหานคร
# พายุ เนื่องจำนงค์ อดีตผู้สมัคร สส.ชลบุรี

ย้ายไปพรรคก้าวไกล

# พริษฐ์ วัชรสินธุ อดีตผู้สมัคร สส.กรุงเทพมหานคร
# นัฏฐิกา โล่ห์วีระ อดีตผู้สมัคร สส.ชัยภูมิ

ย้ายไปพรรครวมไทยสร้างชาติ

# ไตรรงค์ สุวรรณคีรี อดีตรองนายกรัฐมนตรี
# ศิริวรรณ ปราศจากศัตรู อดีต สส.บัญชีรายชื่อ
# เจือ ราชสีห์ อดีต สส.สงขลา
# ชุมพล จุลใส อดีต สส.ชุมพร
# พิมพ์ภัทรา วิชัยกุล อดีต สส.นครศรีธรรมราช
# พีระพันธุ์ สาลีรัฐวิภาค อดีตเลขาธิการนายกรัฐมนตรี
# พันโท สินธพ แก้วพิจิตร อดีต สส.นครปฐม
# อัครเดช วงษ์พิทักษ์โรจน์ อดีต สส.ราชบุรี
# จุติ ไกรฤกษ์ อดีตรัฐมนตรีว่าการกระทรวงการพัฒนาสังคมและความมั่นคงของมนุษย์
# เจือ ราชสีห์ อดีต สส.สงขลา
# สมบูรณ์ อุทัยเวียนกุล อดีต สส.ตรัง
# ปรีชา มุสิกุล อดีต สส.กำแพงเพชร
# สุขวิชชาญ มุสิกุล อดีต สส.กำแพงเพชร
# วิรัตน์ วิริยะพงษ์ อดีต สส.สุโขทัย
# สุชีน เอ่งฉ้วน อดีตผู้สมัครสส.กระบี่
# วิทยา แก้วภราดัย อดีต สส.นครศรีธรรมราช
# พันเอก เฟื่องวิชชุ์ อนิรุทธเทวา อดีตผู้สมัคร สส.บัญชีรายชื่อ
# พงษ์มนู ทองหนัก อดีตผู้สมัคร สส.พิษณุโลก
# เกรียงยศ สุดลาภา อดีต สส.กรุงเทพมหานคร
# ชุมพล กาญจนะ อดีต สส.สุราษฎร์ธานี
# สามารถ มะลูลีม อดีต สส.กรุงเทพมหานคร
# สุรเชษฐ์ มาศดิตถ์ อดีต สส.นครศรีธรรมราช
# สมัย เจริญช่าง อดีต สส.กรุงเทพมหานคร

ย้ายไปพรรคชาติไทยพัฒนา

# กนก วงษ์ตระหง่าน อดีต สส.บัญชีรายชื่อ

ย้ายไปพรรคชาติพัฒนากล้า

# กรณ์ จาติกวณิช อดีต รมว.คลัง
# อรรถวิชช์ สุวรรณภักดี อดีต สส.กรุงเทพมหานคร

ย้ายไปพรรคเสรีรวมไทย
# สมชัย ศรีสุทธิยากร อดีตผู้สมัคร สส.สมุทรสาคร
ย้ายไปพรรคไทยภักดี

# พุฒิพงศ์ สงวนวงษ์ชัย อดีต สส.
# อิสระพงษ์ สงวนวงษ์ชัย อดีตผู้สมัคร สส.
# ถาวร เสนเนียม อดีตรัฐมนตรี

ย้ายไปพรรคประชาชาติ

# สุรเชษฐ์ แวอาแซ อดีต สส.นราธิวาส

### [[พรรคเศรษฐกิจใหม่]] (4)
ย้ายไปพรรครวมไทยสร้างชาติ

# ภาสกร เงินเจริญกุล อดีต สส.บัญชีรายชื่อ
# ศุภดิช อากาศฤกษ์ อดีต สส.บัญชีรายชื่อ

ย้ายไปพรรคเพื่อไทย

# นิยม วิวรรธนดิษฐกุล อดีต สส.แพร่ และ สส. บัญชีรายชื่อ

ย้ายไปพรรคพลังประชารัฐ

# มิ่งขวัญ แสงสุวรรณ์ อดีต สส.บัญชีรายชื่อ และอดีต รัฐมนตรี

### '''[[พรรคก้าวไกล]]''' (11)
ย้ายไปพรรครวมไทยสร้างชาติ
# ทศพร ทองศิริ อดีตสส.กรุงเทพมหานคร
# วินท์ สุธีรชัย อดีต สส.บัญชีรายชื่อ
# เชษฐา ไชยสัตย์ อดีตผู้สมัครนายกอบจ.อุบลราชธานี

ย้ายไปพรรคเพื่อไทย
# จิรวัฒน์ อรัณยกานนท์ อดีตสส.กรุงเทพมหานคร
# กฤษณ์กมล แพงศรี อดีตผู้สมัคร สส.ปราจีนบุรี

ย้ายไปพรรคชาติไทยพัฒนา
# สมเกียรติ ถนอมสินธุ์ อดีตสส.กรุงเทพมหานคร

ย้ายไปพรรคภูมิใจไทย
# เกษมสันต์ มีทิพย์ อดีต สส.บัญชีรายชื่อ
# ขวัญเลิศ พานิชมาท อดีต สส.ชลบุรี
# คารม พลพรกลาง อดีต สส.บัญชีรายชื่อ
# เอกภพ เพียรพิเศษ อดีต สส.เชียงราย
# พีรเดช คำสมุทร อดีต สส.เชียงราย

### '''[[พรรครวมพลัง]]''' (5)
ย้ายไปพรรครวมไทยสร้างชาติ

# เขตรัฐ เหล่าธรรมทัศน์ อดีต สส.บัญชีรายชื่อ
# สุพล จุลใส อดีต สส.ชุมพร

ย้ายไปพรรคภูมิใจไทย

# อนุสรี ทับสุวรรณ อดีต สส.บัญชีรายชื่อ

ย้ายไปพรรคประชาธิปัตย์

# จักษ์ พันธ์ชูเพชร อดีตที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
# เจะอามิง โตะตาหยง อดีต สส.นราธิวาส

### [[พรรคภูมิใจไทย]] (15)
ย้ายไปพรรคเพื่อไทย

# อภิชา เลิศพชรกมล อดีต สส.นครราชสีมา
# วีระศักดิ์ หวังศุภกิจโกศล อดีตรัฐมนตรีช่วยว่าการกระทรวงคมนาคม
# มานิตย์ ภาวสุทธิ์ อดีต สส.ชลบุรี
# ไกร ดาบธรรม อดีต สส.เชียงใหม่
# วิรัช พิมพะนิตย์ อดีตผู้สมัคร สส.กาฬสินธุ์
# วิชัย ด่านรุ่งโรจน์ อดีตผู้สมัคร สส.พิจิตร และสว.พิจิตร
# สมเกียรติ ตันดิลกตระกูล สส.นครราชสีมา และอดีตรองนายก อบจ.
# นรเสฎฐ์ ศิริโรจนกุล อดีตผู้สมัคร สส.นครราชสีมา

ย้ายไปพรรคพลังประชารัฐ

# บรรจบ รุ่งโรจน์ อดีต สส.ชลบุรี
# สุนทรี ชัยวิรัตนะ อดีต สส.ชัยภูมิ และ สส.บัญชีรายชื่อ
# สุชาติ ศรีสังข์ อดีต สส.มหาสารคาม

ย้ายไปพรรครวมไทยสร้างชาติ

# ประสิทธิ์ ชัยวิรัตนะ อดีต สส.ชัยภูมิ
# ณัฐพล เกียรติวินัยสกุล อดีต สส.ลพบุรี

ย้ายไปพรรคไทยสร้างไทย

# ฟารีดา สุไลมาน อดีต สส.สุรินทร์
# วันเพ็ญ เศรษฐรักษา อดีตผู้สมัคร สส.กาฬสินธุ์

ย้ายไปพรรคเพื่อไทรวมพลัง

# จิตรวรรณ หวังศุภกิจโกศล อดีต สส.นครราชสีมา

### [[พรรคเศรษฐกิจไทย]] (17)
กลับมาสังกัดพรรคพลังประชารัฐ

# เกษม ศุภรานนท์ อดีต สส.นครราชสีมา
# จอมขวัญ กลับบ้านเกาะ อดีต สส.สมุทรสาคร
# จีรเดช ศรีวิราช อดีต สส.พะเยา
# ทัศนาพร เกษเมธีการุณ อดีต สส.นครราชสีมา
# ร้อยเอก ธรรมนัส พรหมเผ่า อดีต สส.พะเยา
# ปัญญา จีนาคำ อดีต สส.แม่ฮ่องสอน
# ไผ่ ลิกค์ อดีต สส.กำแพงเพชร
# พรชัย อินทร์สุข อดีต สส.พิจิตร
# ภาคภูมิ บูลย์ประมุข อดีต สส.ตาก
# พลตำรวจเอก ยงยุทธ เทพจำนงค์ อดีต สส.บัญชีรายชื่อ
# ยุทธนา โพธสุธน อดีต สส.สุพรรณบุรี และ สส.บัญชีรายชื่อ
# สะถิระ เผือกประพันธุ์ อดีต สส.ชลบุรี
# สมศักดิ์ คุณเงิน อดีต สส.ขอนแก่น
# บุญสิงห์ วรินทร์รักษ์ อดีต สส.บัญชีรายชื่อ

ย้ายไปพรรคภูมิใจไทย

# ธนัสถ์ ทวีเกื้อกูลกิจ อดีต สส.ตาก
# ธนะสิทธิ์ โควสุรัตน์ อดีต สส.อุบลราชธานี
# ณัฏฐพล จรัสรพีพงษ์ อดีต สส.สุรินทร์

### [[พรรคพลังท้องถิ่นไท]] (5)
ย้ายไปพรรคพลังประชารัฐ

# กวินนาถ ตาคีย์ อดีต สส.ชลบุรี

ย้ายไปพรรครวมไทยสร้างชาติ

# จารึก ศรีอ่อน อดีต สส.จันทบุรี
# โกวิท พวงงาม อดีต สส.บัญชีรายชื่อ
# ชัชวาลล์ คงอุดม อดีต สส.บัญชีรายชื่อ.

ย้ายไปพรรคเพื่อไทย
# นพดล แก้วสุพัฒน์ อดีต สส.บัญชีรายชื่อ

### [[พรรคประชาภิวัฒน์ (พ.ศ. 2561)|พรรคประชาภิวัฒน์]] (1)
ย้ายไปพรรคภูมิใจไทย

# นันทนา สงฆ์ประชา อดีต สส.บัญชีรายชื่อ

### [[พรรคสร้างอนาคตไทย]] (5)
กลับมาสังกัดพรรคพลังประชารัฐ

# วิเชียร ชวลิต อดีต สส.บัญชีรายชื่อ
# สนธิรัตน์ สนธิจิรวงศ์ อดีตรัฐมนตรีว่าการกระทรวงพลังงาน
# อุตตม สาวนายน อดีตรัฐมนตรีว่าการกระทรวงการคลัง

ย้ายไปพรรคชาติไทยพัฒนา

# สันติ กีระนันทน์ อดีต สส.บัญชีรายชื่อ

ย้ายพรรคประชาธิปัตย์

# ร้อยตรี ปรพล อดิเรกสาร อดีต สส.สระบุรี

### [[พรรคเพื่อชาติ]] (6)
ย้ายไปพรรคเพื่อไทย

# สงคราม กิจเลิศไพโรจน์ อดีต สส.บัญชีรายชื่อ
# ปิยะรัฐชย์ ติยะไพรัช อดีต สส.บัญชีรายชื่อ

ย้ายไปพรรคภูมิใจไทย

# อารี ไกรนรา อดีต สส.บัญชีรายชื่อ

ย้ายไปพรรคประชาธิปัตย์

# พันตำรวจโท สมชาย เพศประเสริฐ อดีต สส.นครราชสีมา

ย้ายไปพรรคพลังประชารัฐ

# วิทยา บุตรดีวงค์ อดีต สส.มุกดาหาร

ย้ายไปพรรครวมไทยสร้างชาติ

# ศรัณย์วุฒิ ศรัณย์เกตุ อดีต สส.อุตรดิตถ์

### [[พรรคพลังปวงชนไทย]] (1)
ย้ายไปพรรคเพื่อไทย

# นิคม บุญวิเศษ อดีต สส.บัญชีรายชื่อ

### [[พรรคชาติไทยพัฒนา]] (6)
ย้ายไปพรรคเพื่อไทย
# อนุสรณ์ ไกรวัตนุสสรณ์ อดีต สส.สมุทรสาคร
# อมรเทพ สมหมาย อดีต สส.ศรีสะเกษ

ย้ายไปพรรคภูมิใจไทย
# ปัญญา ชวนบุญ อดีตผู้สมัคร สส.สมุทรสาคร
# ศักดิ์ชัย จินตะเวช อดีต สส.อุบลราชธานี

ย้ายไปพรรคพลังประชารัฐ
# ณริยา บุญเศรฐ อดีตผู้สมัคร สส.พิจิตร

ย้ายไปพรรคไทยสร้างไทย
# วิสันต์ เดชเสน อดีต สส.ยโสธร

### [[พรรครักษ์ผืนป่าประเทศไทย]] (1)
ย้ายไปพรรคพลังประชารัฐ

# รัฐกร เจนกิจณรงค์ อดีต สส.นครปฐม

### '''[[พรรคไทยสร้างไทย]]''' (1)
ย้ายไปพรรคประชาธิปัตย์

# สาคร พรหมภักดี อดีต สส.สกลนคร

### '''[[พรรคประชาชาติ]]''' (1)
ย้ายไปพรรคภูมิใจไทย

# นัจมุดดีน อูมา อดีต สส.นราธิวาส

### ระบบบัญชีรายชื่อ

การเลือกตั้งครั้งนี้ใช้การลงคะแนนระบบคู่ขนาน โดยใช้บัตรเลือกตั้งจำนวนสองใบ ซึ่งหมายเลขประจำพรรคการเมืองในระบบบัญชีรายชื่อจะเป็นหมายเลขเดียวกันทั้งประเทศ ขณะที่หมายเลขของผู้สมัครในระบบแบ่งเขตจะมีความแตกต่างกันไปตามแต่ละเขตเลือกตั้งทั้ง 400 เขต แม้จะอยู่พรรคการเมืองเดียวกันก็ตาม

การเลือกตั้งครั้งนี้มีพรรคการเมืองที่สมัครรับเลือกตั้งในระบบบัญชีรายชื่อทั้งหมด 67 พรรค โดยหมายเลขประจำพรรคการเมืองมาจากการจับสลากจำนวน 49 หมายเลข และถัดจากนั้นเรียงลำดับตามช่วงเวลาสมัครก่อน-หลัง ซึ่งหมายเลขของแต่ละพรรคการเมืองมีดังต่อไปนี้

## ก่อนการเลือกตั้ง
ในช่วงเดือนธันวาคม พ.ศ. 2565 ถึง เดือนมกราคม พ.ศ. 2566 พรรคการเมืองต่าง ๆ เริ่มมีการขึ้นป้ายหาเสียงล่วงหน้า เช่น พรรคเพื่อไทย, พรรคประชาธิปัตย์, พรรครวมไทยสร้างชาติ และพรรคก้าวไกล เป็นต้น เวลาเดียวกันมีสมาชิกสภาผู้แทนราษฎร (ส.ส.) จำนวนหนึ่งได้ลาออกจากตำแหน่ง โดยส่วนใหญ่เป็นอดีต ส.ส. สังกัดพรรคพลังประชารัฐ ในช่วงต้นเดือนมกราคม พ.ศ. 2566 พลเอกประยุทธ์ จันทร์โอชาได้สมัครเข้าเป็นสมาชิกพรรครวมไทยสร้างชาติ

ต่อมาปลายเดือนธันวาคม 2565 ผู้นำฝ่ายค้านยื่นญัตติอภิปรายไม่ไว้วางใจรัฐบาลโดยไม่มีการลงมติโดยมีเนื้อหาเกี่ยวกับความไม่สามารถบริหารราชการแผ่นดินได้ตามคำแถลงนโยบายต่อรัฐสภา ในวันที่ 30 ธันวาคม 2565 นาย ธวัชชัย เทอดเผ่าไทย คณะกรรมการการเลือกตั้ง พ้นจากตำแหน่งและต่อมาในวันที่ 12 มกราคม 2566 ปดิพัทธ์ สันติภาดา เปิดเผยว่าหลานของพลเอก ประยุทธ์ จันทร์โอชา มีส่วนเกี่ยวข้องกับ "คดีทุนจีนสีเทา" ในเดือนเดียวกันมีการวิเคราะห์ว่าพลเอกประยุทธ์จะประกาศยุบสภาผู้แทนราษฎรในเดือนมีนาคมปีเดียวกัน หลังปิดสมัยประชุมสภาผู้แทนราษฎร ในวันที่ 28 กุมภาพันธ์ บ้างก็คาดเดาว่าเขาอาจยุบสภาผู้แทนราษฎรเพื่อเลี่ยงการอภิปรายทั่วไปของฝ่ายค้าน ด้าน นายแพทย์ ชลน่าน ศรีแก้ว หัวหน้าพรรคเพื่อไทย คาดการณ์ว่าอาจมีการยุบสภาในช่วงกลางเดือนกุมภาพันธ์ถึงต้นเดือนมีนาคม ส่วน ดร.ทักษิณ ชินวัตร กล่าวเมื่อเดือนกุมภาพันธ์ พ.ศ. 2566 ว่าที่พลเอกประยุทธ์ยังไม่ยุบสภานั้นไม่ได้เกี่ยวข้องกับการอภิปรายไม่ไว้วางใจ แต่เกี่ยวกับความพร้อมของพรรครวมไทยสร้างชาติมากกว่า ในช่วงกลางเดือนดังกล่าว หลังการอภิปรายทั่วไปโดยไม่มีการลงมติของฝ่ายค้านในรัฐสภา พลเอกประยุทธ์ระบุว่ามีแนวโน้มจะยุบสภาในเดือนถัดจากนั้น

ณัฐวุฒิ ใสยเกื้อ ผู้อำนวยการครอบครัวเพื่อไทย วิเคราะห์ว่าหากเครือข่ายประยุทธ์ชนะการเลือกตั้งครั้งนี้ อาจนำไปสู่การแก้ไขรัฐธรรมนูญในประเด็นระยะเวลาการดำรงตำแหน่งนายกรัฐมนตรี และต่อมา กิตติศักดิ์ รัตนวราหะ สมาชิกวุฒิสภา (ส.ว.) กล่าวว่าหากนายกรัฐมนตรีเป็นคนดี ก็ไม่ควรจำกัดวาระไว้ที่ 8 ปี ด้าน ดร.ดิเรกฤทธิ์ เจนครองธรรม สมาชิกวุฒิสภา กล่าวว่า นั่นเป็นความเห็นส่วนตัวของกิตติศักดิ์ และต้องผ่านกระบวนการแก้ไขรัฐธรรมนูญตามปกติ

ในเดือนมกราคม 2566 มีการเปิดตัว "เครือข่ายประชาชนสังเกตการณ์การเลือกตั้งปี 2566" ซึ่งประกอบด้วยองค์การนอกภาครัฐกว่า 100 แห่ง และออกแถลงการณ์เชิญชวนประชาชนให้ร่วมกันสังเกตการณ์การเลือกตั้ง เพราะมีความกังวลในเรื่องความเป็นธรรมและความโปร่งใสของการเลือกตั้ง

ในเดือนเดียวกัน ยังมีการอดอาหารประท้วงของเยาวชนที่ถูกดำเนินคดีในความผิดต่อองค์พระมหากษัตริย์ไทยเพื่อเรียกร้องให้มีการปล่อยตัวนักโทษการเมืองและเรียกร้องพรรคการเมืองต่าง ๆ ให้มีนโยบายแก้ไขประมวลกฎหมายอาญา มาตรา 112 และ 116 พรรคการเมืองฝ่ายค้านมีมติร่วมกันตามข้อเรียกร้อง 2 ข้อโดยไม่กล่าวถึงข้อเรียกร้องการปฏิรูปกฎหมายอาญา 2 มาตราดังกล่าว ต่อมามีผู้ชุมนุมเดินทางไปที่พรรคเพื่อไทยเพื่อเรียกร้องให้พรรครับข้อเสนอแก้ไขกฎหมายดังกล่าวด้วย

เดือนกุมภาพันธ์ 2566 คณะกรรมการการเลือกตั้ง (กกต.) ได้แบ่งเขตเลือกตั้ง โดยมีการนำบุคคลต่างด้าวและผู้ไม่มีสิทธิเลือกตั้งมาคำนวณ ซึ่งคาดการณ์ว่าอาจส่อให้การเลือกตั้งครั้งนี้เป็นโมฆะ ชัยธวัช ตุลาธน เลขาธิการพรรคก้าวไกล ได้ให้ความคิดเห็นว่า คำว่า “จำนวนราษฎรตามประกาศมหาดไทย” ที่ กกต. อ้างว่ารัฐธรรมนูญกำหนดให้ใช้ หมายรวมถึงคนไทยและคนต่างด้าวมาคิดคำนวณสูตรแบ่งเขตเลือกตั้ง และอาจหวั่นซ้ำรอยเลือกตั้งปี 2549  รังสิมันต์ โรม สมาชิกสภาผู้แทนราษฎรแบบบัญชีรายชื่อพรรคก้าวไกล และโฆษกพรรค ระบุถึงประเด็นนี้ว่า กกต. ไม่ควรนับรวมคนต่างด้าวในการคำนวณแบ่งเขตเลือกตั้ง ควรดูจากประชาชนที่มีสิทธิ์เลือกตั้งเป็นหลัก ต่อมา กกต. แถลงประเด็นนี้ว่า สถานะของราษฎรที่ไม่ได้ถือสัญชาติไทย อาจอยู่สถานะ “รอการพิสูจน์” เพื่อลำดับขั้นตอนสู่การมีสัญชาติ และตอบประเด็นนี้ว่า “ราษฎร” คือบุคคลผู้มีชื่อในทะเบียน หรือต่างชาติที่เข้าเงื่อนไขตามกฎหมาย แต่ไม่นับกลุ่มต่างด้าว ส่วน พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ระบุว่าวิธีการคำนวณดังกล่าวเป็นการใช้เพื่อกำหนดจำนวนสมาชิกสภาผู้แทนราษฏร และการแบ่งเขตเลือกตั้งเท่านั้นวันที่ 26 กุมภาพันธ์ มีคนร้ายขับรถชน นายติรานนท์ เวียงธรรม ผู้สมัครพรรคก้าวไกล ซึ่งเสียชีวิตในอีกสามวันหลังเกิดเหตุ 

3 มีนาคม 2566 ศาลรัฐธรรมนูญได้มีมติเป็นเอกฉันท์ว่าการกำหนดจำนวนสมาชิกสภาผู้แทนราษฎรแบบแบ่งเขตเลือกตั้งที่แต่ละจังหวัดพึงมี คำว่า "ราษฎร" ไม่ได้หมายรวมถึงผู้ที่ไม่มีสัญชาติไทย ตามคำตัดสินดังกล่าวส่งผลให้ 8 จังหวัด มีจำนวน ส.ส.เขต เปลี่ยนแปลงไปจากเดิมที่ กกต. เคยประกาศไว้เมื่อกุมภาพันธ์ 2566 

ในวันที่ 20 มีนาคม เพียง 3 วันก่อนการครบวาระสภา พระบาทสมเด็จพระวชิรเกล้าเจ้าอยู่หัว มีพระบรมราชโองการโปรดเกล้าฯ ให้มีพระราชกฤษฎีกายุบสภาผู้แทนราษฎร พ.ศ. 2566 ตามคำกราบบังคมทูลของนายกรัฐมนตรี  โดยให้เหตุผลว่าอายุสภาผู้แทนราษฎรใกล้สิ้นสุดลง และเพื่อคืนอำนาจให้แก่ประชาชน อย่างไรก็ตามมีข้อวิจารณ์ว่าการยุบสภาก่อนสภาหมดวาระเพียงไม่กี่วันไม่ใช่การเร่งคืนอำนาจให้ประชาชน แต่เป็นการอาศัยเงื่อนไขตามกฎหมายเอื้อประโยชน์ให้นักการเมือง และยื้อเวลาให้การเลือกตั้งเกิดขึ้นได้ช้าลง และในวันรุ่งขึ้น (21 มีนาคม) คณะกรรมการการเลือกตั้งได้กำหนดให้มีการเลือกตั้งในวันที่ 14 พฤษภาคม   วิษณุ เครืองาม รองนายกรัฐมนตรีอธิบายว่า  หากยุบสภาได้ในวันที่ 20 มีนาคมก็ควรจะยุบ เพราะสภาจะหมดวาระในวันที่ 23 มีนาคม รวมถึงคณะรัฐมนตรีมีสถานะเป็นรักษาการนับตั้งแต่วันที่ 21 มีนาคม  แต่ในทางกฎหมาย จะไม่เรียก “ครม.รักษาการ” เพราะสำนักงานคณะกรรมการกฤษฎีกาเคยตีความไว้เมื่อหลายปีก่อนแล้วว่า “ถ้าเรียกอาจจะเกิดปัญหา” จึงไม่ใช่คำนี้ในภาษาราชการ

ในเดือนเมษายน 2566 โค้งสุดท้ายก่อนการเลือกตั้งปรากฎว่าพรรคการเมืองได้นำประเด็นเรื่องสถาบันมาอภิปราย โดย พีระพันธุ์ สาลีรัฐวิภาค ได้อภิปรายตอนหนึ่งว่าจะจัดการขั้นเด็ดขาดกับพวกชังชาติ ในขณะที่พิธา ลิ้มเจริญรัตน์ในเวทีเลือกตั้ง 66 เปลี่ยนใหม่หรือไปต่อ แสดงจุดยืนแก้ไขกฎหมายความผิดต่อพระมหากษัตริย์ไทย การโจมตีเด็กและเยาวชนเริ่มมีมากขึ้นก่อนการเลือกตั้ง เช่น วันที่ 3 พฤษภาคม 2566 คมสันชัย สุขพิพัฒน์มงคล นักพากษ์การ์ตูน ได้กล่าวโจมตีบุคคลที่ไม่ยืนในโรงหนังในขณะเปิดเพลงสรรเสริญพระบารมี

ในวันที่ 8 พฤษภาคม 2566 วิโรจน์ ลักขณาอดิศร ได้ปราศัยที่ อำเภอพานทอง จังหวัดชลบุรีเกี่ยวกับความผิดพลาดในวงการทหารตำรวจ อาทิ กรณี ส.ต.ท.หญิง กรศศิร์ บัวแย้ม คนเคยสนิท ธานี อ่อนละเอียด ทำร้ายร่างกายทหารรับใช้ เรือหลวงสุโขทัย เหตุกราดยิงที่จังหวัดนครราชสีมา พ.ศ. 2563 และกล่าวโจมตี ชัยวุฒิ ธนาคมานุสรณ์ ภายหลังปล่อยคลิปของพรรครวมไทยสร้างชาติที่มีเนื้อหาเชิงตำหนิเยาวชนอกตัญญู

และก่อนการเลือกตั้ง ได้มีเหตุการณ์เกิดขึ้นกับผู้สมัครดังต่อไปนี้

* 4 กุมภาพันธ์ ตี๋ใหญ่ พูนศรีธนากูล สส.สุรินทร์ เขต 4 พรรคเพื่อไทย และเป็นว่าที่ผู้สมัครในการเลือกตั้งครั้งใหม่ เสียชีวิตกะทันหันด้วยโรคหัวใจวาย ขณะเดินทางจากจังหวัดนครราชสีมาเพื่อไปยังกรุงเทพมหานคร โดยมีการเปลี่ยนตัวผู้สมัครเป็น พรเทพ พูนศรีธนากูล แทน
* 26 กุมภาพันธ์ ติรานนท์ เวียงธรรม ว่าที่ผู้สมัคร ส.ส.แพร่ เขต 1 พรรคก้าวไกล ประสบอุบัติเหตุหลังกลับจากการลงพื้นที่หาเสียง  และเสียชีวิตในช่วงเช้าของวันที่ 2 มีนาคม โดยระบุว่าเป็นอุบัติเหตุถูกรถชน แต่ไม่สามารถจับตัวผู้ก่อเหตุได้ โดยมีการเปลี่ยนตัวผู้สมัครเป็น วิทูรย์ สุรจิตต์ แทน
* 22 เมษายน ธีระทัศน์ เตียวเจริญ ผู้สมัคร ส.ส.สุรินทร์ เขต 6 พรรครวมไทยสร้างชาติ เสียชีวิตด้วยโรคมะเร็ง ทำให้ไม่มีผู้สมัครของพรรครวมไทยสร้างชาติในเขตเลือกตั้งนั้น

## บทบาทของทหาร

ในวันที่ 5 พฤษภาคม 2566 ก่อนวันเลือกตั้งล่วงหน้า 2 วัน (7 พฤษภาคม) กองทัพบกเผยแพร่วิดีโอกรมดุริยางค์ทหารบกขับร้องเพลง "หนักแผ่นดิน" ซึ่งทำให้ถูกวิพากษ์วิจารณ์อย่างกว้างขวาง และต้องลบวิดีโอดังกล่าวหลังเผยแพร่ได้เพียง 2 ชั่วโมง ในวันที่ 8 พฤษภาคม กองทัพภาคที่ 2 เผยแพร่ภาพพร้อมข้อความว่า "ทหารมีไว้ทำไม" ซึ่งทำให้ถูกวิพากษ์วิจารณ์เช่นกัน

ในวันที่ 11 พฤษภาคม 2566 พลเอก ณรงค์พันธ์ จิตต์แก้วแท้ ผู้บัญชาการทหารบก ยืนยันว่า จะไม่ก่อรัฐประหารหลังการเลือกตั้ง และสนับสนุนการปกครองในระบอบประชาธิปไตย พร้อมเชิญชวนทหารไปเลือกตั้ง วันเดียวกันมีทหารสังกัดกองทัพภาคที่ 4 ถูกลงโทษขัง 30 วัน เนื่องจากโพสต์หาเสียงเลือกตั้งในกลุ่มไลน์ โดยกองทัพระบุว่า เป็นการประพฤติไม่เป็นกลางทางการเมือง

## ชื่อบุคคลที่จะเสนอเป็นนายกรัฐมนตรี

มีพรรคการเมืองจำนวน 42 พรรค เสนอชื่อบุคคลผู้สมควรดำรงตำแหน่งนายกรัฐมนตรีต่อคณะกรรมการการเลือกตั้ง จำนวนรวม 61 คน โดยมีพรรคการเมืองเสนอ 3 ชื่อ จำนวน 5 พรรค เสนอ 2 ชื่อ จำนวน 7 พรรค ที่เหลือเสนอพรรคละ 1 ชื่อ

เมื่อการเลือกตั้งเสร็จสิ้น มีพรรคการเมืองจำนวน 6 พรรคที่มีสิทธิ์ในการเสนอชื่อนายกรัฐมนตรีต่อรัฐสภา รวมทั้งหมด 9 คน ดังรายชื่อดังต่อไปนี้

## ผลสำรวจ
### พรรคที่ต้องการ

### นายกรัฐมนตรีที่ต้องการ

#### เอกซิตโพล

## การเลือกตั้ง

การจัดการเลือกตั้งครั้งนี้ใช้งบประมาณแผ่นดินสูงถึง 5.9 พันล้านบาท แต่เป็นที่วิพากษ์วิจารณ์ถึงความผิดปกติและข้อผิดพลาดในการทำงานของ กกต. ส่งผลให้แฮชแท็ก "#กกตมีไว้ทำไม" และ "#กกตต้องติดคุก" ขึ้นอันดับที่หนึ่งในทวิตเตอร์ พร้อมมีการล่ารายชื่อถอดถอน กกต.

การเลือกตั้งครั้งนี้ยังเป็นครั้งแรกที่มีการนำเทคโนโลยีมาใช้เฝ้าระวัง โดยเกิดขึ้นแต่ในกรุงเทพมหานครที่มีการติดตั้งระบบโทรทัศน์วงจรปิดเฝ้าหีบบัตรเลือกตั้งทุกจุดไว้ตลอดเวลา และจัดตั้งศูนย์ควบคุมระบบดังกล่าวขึ้นที่ศาลาว่าการกรุงเทพมหานคร พร้อมอำนวยความสะดวกให้ประชาชนดูภาพจากกล้องวงจรปิดได้ตามเวลาจริงผ่านทางลิงก์ของกรุงเทพมหานคร

### การเลือกตั้งล่วงหน้า
ในการจัดการเลือกตั้งล่วงหน้าเมื่อวันที่ 7 พฤษภาคม 2566 เกิดปัญหาหลายประการ เช่น ระบบคิวอาร์โค้ดล่มตั้งแต่เปิดหีบ เจ้าหน้าที่กรอกข้อมูลในบัตรหรือซองเลือกตั้งผิด ทำให้ประชาชนวิตกว่า จะกลายเป็นบัตรเสียหรือเป็นคะแนนที่ไม่ตรงตามเจตนา เช่น ในจังหวัดนนทบุรี มีบัตรถึง 100 ใบที่เจ้าหน้าที่กรอกข้อมูลผิด และไปรษณีย์ไทยแถลงว่า มีบัตรกว่า 1 หมื่นซองที่ไม่สามารถอ่านลายมือของเจ้าหน้าที่ออก จึงต้องส่งคืน กกต. ไปวินิจฉัย นอกจากนี้ เจ้าหน้าที่ยังไม่ยอมติดประกาศแนะนำพรรคการเมืองให้ครบทุกพรรค โดยมีรายงานว่า พรรคก้าวไกลหายไปมากที่สุด และ กกต. ปฏิเสธที่จะรายงานผลการเลือกตั้งตามเวลาจริง ทำให้สื่อมวลชนกว่า 50 องค์กรต้องร่วมมือกันรายงานผลให้แก่ประชาชนเอง 

### การเลือกตั้งใหม่
กกต. สั่งให้เลือกตั้งใหม่ในหน่วยเลือกตั้งที่ 10 เขตเลือกตั้งที่ 1 จังหวัดนครปฐม เนื่องจากพายุฝนทำให้การเลือกตั้งในวันเลือกตั้งทั่วไปติดขัด การเลือกตั้งใหม่มีในวันที่ 21 พฤษภาคม 2566 โดยพรรคก้าวไกลชนะในหน่วยเลือกตั้งดังกล่าว แต่ไม่มีผลต่อจำนวน ส.ส. ในเขตเลือกตั้งนั้น

### การเลือกตั้งทั่วไป

## ผลการเลือกตั้ง

### ภาพรวม
 
#### ผลการเลือกตั้งรายจังหวัด

คณะกรรมการการเลือกตั้ง (กกต.) ประกาศผลครบ 400 เขตเมื่อวันที่ 18 พฤษภาคม พ.ศ. 2566 ยกเว้นหน่วยเลือกตั้งที่ 10 เขต 1 จังหวัดนครปฐม ที่ประสบวาตภัยทำให้ไม่สามารถลงคะแนนได้ ซึ่ง กกต. กำหนดให้การลงคะแนนในหน่วยดังกล่าวใหม่อีกสามวันหลังจากนั้น หลังจากนั้นจึงประกาศผลอย่างเป็นทางการเมื่อวันที่ 25 พฤษภาคม พ.ศ. 2566 ทั้งนี้ มีผู้มาใช้สิทธิ์คิดเป็น 75.71% สูงที่สุดนับตั้งแต่ กกต. จัดการเลือกตั้ง มีพรรคการเมืองที่ได้ ส.ส. จำนวน 18 พรรค ในจำนวนนี้มี 10 พรรค ได้ ส.ส. ทั้งแบบแบ่งเขตเลือกตั้งและบัญชีรายชื่อ, มี 1 พรรค ได้ ส.ส. เฉพาะแบบแบ่งเขตเลือกตั้ง นอกนั้นได้ ส.ส. เฉพาะแบบบัญชีรายชื่อเท่านั้น

พรรคก้าวไกลได้ที่นั่งในสภามากที่สุด 151 ที่นั่ง มากกว่าคู่แข่งหลักคือพรรคเพื่อไทยถึง 10 ที่นั่ง นักวิเคราะห์ตีความว่านี่เป็นแผ่นดินไหวทางการเมืองและการเปลี่ยนแปลงที่สำคัญในความคิดเห็นของประชาชน ในขณะที่ผู้สนับสนุนพรรคก้าวไกลและนักวิเคราะห์การเมือง เรียกปรากฏการณ์ที่เกิดในการเลือกตั้งครั้งนี้ว่าเป็น "สายลมแห่งการเปลี่ยนแปลง" และ "รุ่งอรุณแห่งยุคใหม่" พรรคก้าวไกลทำสำเร็จเหนือความคาดหมาย เอาชนะพรรคเพื่อไทยที่ตั้งเป้าจะชนะขาดลอย ทำลายสถิติของพรรคเพื่อไทยที่เป็นพรรคที่มี ส.ส. มากที่สุดตั้งแต่ปี พ.ศ. 2544 (ตั้งแต่ พรรคไทยรักไทย และ พรรคพลังประชาชน) ทั้งนี้ พรรคฝ่ายค้านเก่า 2 พรรคหลัก คือ พรรคก้าวไกล และพรรคเพื่อไทย ได้ตกลงจัดตั้งรัฐบาลผสมที่ 'สนับสนุนประชาธิปไตย' พร้อมกับอีก 6 พรรค คือ พรรคประชาชาติ, พรรคไทยสร้างไทย, พรรคเสรีรวมไทย, พรรคเป็นธรรม, พรรคพลังสังคมใหม่ และพรรคเพื่อไทรวมพลัง โดยมีการลงนามในบันทึกความเข้าใจเมื่อวันที่ 22 พฤษภาคม พ.ศ. 2566 อย่างไรก็ตามในวันที่ 2 สิงหาคม พ.ศ. 2566 พรรคเพื่อไทยได้ขอถอนตัวออกจากการร่วมมือจัดตั้งรัฐบาลกับพรรคก้าวไกล รวมทั้งจะเสนอชื่อนายเศรษฐา ทวีสิน เป็นนายกรัฐมนตรี และจะไม่มีพรรคก้าวไกลเป็นพรรคร่วมรัฐบาล โดยให้เหตุผลว่า พรรคก้าวไกลไม่ยอมถอยเรื่องแก้ไขประมวลกฎหมายอาญามาตรา 112 ทำให้พรรคบางพรรคและสมาชิกวุฒิสภาไม่โหวตสนับสนุนการจัดตั้งรัฐบาล โดยท้ายที่สุด ในวันที่ 11 สิงหาคม พ.ศ. 2566 พรรคเพื่อไทยสามารถรวบรวมเสียงจัดตั้งรัฐบาลได้ 315 เสียง จากพรรคร่วมทั้งสิ้น 12 พรรค (พรรคเพื่อไทย 141 เสียงกับอีก 11 พรรค) ส่วนการแบ่งตำแหน่งรัฐมนตรีจะใช้เกณฑ์ 9 ที่นั่งต่อ 1 ตำแหน่งรัฐมนตรี

สติธร ธนานิธิโชติ วิเคราะห์ว่าผลการเลือกตั้งครั้งนี้คือความพ่ายแพ้ของฝ่ายอนุรักษนิยม ส่วน รองศาตราจารย์ ดร. ประจักษ์ ก้องกีรติ อดีตรองคณบดี คณะรัฐศาสตร์ มหาวิทยาลัยธรรมศาสตร์ กล่าวว่าคะแนนเสียงนี้ส่งเสียงเตือนไปยังสมาชิกวุฒิสภามิให้ลงมติฝืนมติมหาชน บีบีซีไทยวิเคราะห์ว่าความพ่ายแพ้นี้เกิดจากการตัดคะแนนกันเองระหว่างพรรคพลังประชารัฐและรวมไทยสร้างชาติ, ระบบเลือกตั้งที่ไม่เอื้อต่อพรรคเกิดใหม่, ความเบื่อหน่ายต่อการบริหารประเทศของประยุทธ์ รวมถึงการหาเสียงของพรรคฝ่ายค้านเดิมที่ต้องการตัดวงจรของทหารออกจากการเมืองอย่างเด็ดขาด นอกจากนี้ยังวิเคราะห์ว่า การที่พรรคเพื่อไทยพลาดเป้า "แลนด์สไลด์" นั้น เกิดจากการวางแผนที่ผิดพลาด, จุดยืนทางการเมืองที่ไม่ชัดเจน, การไม่ลงดีเบตเองของแคนดิเดตนายกรัฐมนตรี รวมถึงการประกาศพร้อมกลับประเทศไทยของทักษิณ ชินวัตร ทำให้พรรคเพื่อไทยเสียคะแนนในพื้นที่ กทม. และหัวเมือง

วาสนา นาน่วม วิเคราะห์ว่าคะแนนของพรรคก้าวไกลบางส่วนที่มาจากพลทหารและนักเรียนนายร้อย อาจสะท้อนให้เห็นถึงความต้องการปฏิรูปกองทัพของบุคคลกลุ่มดังกล่าว

### การเลือกตั้งซ่อม
* 10 กันยายน พ.ศ. 2566 – ระยอง เขต 3 นายพงศธร ศรเพชรนรินทร์ จากพรรคก้าวไกล ชนะการเลือกตั้งซ่อม สส.ระยอง เขต 3
* 15 กันยายน พ.ศ. 2567 – พิษณุโลก เขต 1 แทน นายปดิพัทธ์ สันติภาดา ที่ถูกตัดสิทธิ์ทางการเมือง 10 ปี ผู้ชนะการเลือกตั้งได้แก่ นายจเด็ศ จันทรา จากพรรคเพื่อไทย
* 30 มีนาคม พ.ศ. 2568 – บึงกาฬ เขต 2 แทน นายสุวรรณา กุมภิโร ที่ถูกตัดสิทธิ์ทางการเมือง 10 ปี ผู้ชนะการเลือกตั้งได้แก่ อรอุมา บุญศิริ จากพรรคภูมิใจไทย
* 27 เมษายน พ.ศ. 2568 - นครศรีธรรมราช เขต 8 แทน นางมุกดาวรรณ เลื่องสีนิล ที่ศาลฏีกามีคำพิพากษาให้เพิกถอนสิทธิสมัครรับเลือกตั้ง ผู้ชนะการเลือกตั้งได้แก่ ก้องเกียรติ เกตุสมบัติ จากพรรคกล้าธรรม

## หลังการเลือกตั้ง
### คำร้องคัดค้านการเป็น สส.
15 มิถุนายน พ.ศ. 2566 มีเอกสารที่นำเสนอต่อคณะกรรมการการเลือกตั้ง เรื่อง ประกาศผลการเลือกตั้งแบบแบ่งเขต ครั้งที่ 1 ปรากฎว่ามี ว่าที่ ส.ส.ที่ประกาศผลรับรอง 329 คน ขณะที่มี 71 เขต ที่มีเรื่องร้องคัดค้าน มีรายงานว่า เอกสารดังกล่าวอาจเป็นเอกสารสรุปของฝ่ายปฏิบัติการ แจ้งเรื่องร้องคัดค้านการเลือกตั้ง ที่ยังไม่ได้นำเสนอต่อที่ประชุม กกต. มีทั้งสิ้น 8 พรรค โดยมีดังนี้

แต่ถึงกระนั้น กกต. ก็ประกาศรับรอง สส. ทั้ง 500 คนก่อน โดยได้ชี้แจงว่าจะดำเนินการพิจารณาให้แล้วเสร็จภายใน 1 ปี นับตั้งแต่วันเลือกตั้ง

### ยื่นศาลตัดสิทธิ์ผู้สมัคร และ สส.
หลังการเลือกตั้ง คณะกรรมการการเลือกตั้งมีการให้ยื่นคำร้องต่อศาลฎีกาเพื่อสั่งเพิกถอนสิทธิสมัครรับเลือกตั้ง หรือเพิกถอนสิทธิเลือกตั้งผู้สมัครดังต่อไปนี้

## ดูเพิ่ม

* การลงมติเลือกนายกรัฐมนตรีไทย พ.ศ. 2566
* รัฐบาลไทย

## หมายเหตุ

## อ้างอิง

หมวดหมู่:การเลือกตั้งสมาชิกสภาผู้แทนราษฎรไทย พ.ศ. 2566
หมวดหมู่:การเลือกตั้งในประเทศไทยในปี พ.ศ. 2566